Úrad vlády  SR	Na rokovanie vlády SR
Sekcia hospodárskej politiky	dňa  30.10.2002
	k číslu: 7727/2002
		k bodu: 11

S t a n o v i s k o

k Návrhu na zvýšenie cien za nájom bytov
____________________________________________________________________

	I.

Materiál predkladá minister výstavby a regionálneho rozvoja SR na základe bodu A.24 uznesenia vlády SR č. 1144/2002. Obsahuje návrh uznesenia, predkladaciu správu, návrh, prílohu, návrh komuniké.

		II.

Medzirezortné pripomienkové konanie sa neuskutočnilo.  

		III. 

Návrh obsahuje najmä tieto vecné zmeny v súčasnosti platnej právnej úpravy stanovenia cien nájmu bytu:
-	zvýšenie maximálnych cien nájomného o 95% v bytových domoch kolaudovaných do 1.2.2001, 
-	zvýšenie maximálnych cien nájomného v bytových domoch obstaraných s účasťou štátnych a obecných prostriedkov a kolaudovaných po 1.2.2001 najviac indexom rastu cien stavebnej výroby v roku 2002,
-	 stanovenie výšky nájomného dohodou ak mesačné príjmy nájomcu a osôb bývajúcich v byte presiahnu  päťnásobok životného minima, 
-	stanovenie maximálnych cien nájmu za užívanie balkónov a pod.,
-	zjednotenie ceny nájmu za obytné plochy a plochy vedľajších miestností,   
-	stanovenie spôsobu rozúčtovania nákladov na služby spojené s užívaním bytu.

K uvedeným zmenám  máme niekoľko pripomienok:
-	nie je jasné, či navrhované zvýšenie regulovaných cien nájmu o 90% bude postačujúce pre dosiahnutie nákladového nájomného v prijateľnom časovom horizonte; podľa predloženého návrhu by ním mal byť už rok 2003 (str. 1),
-	je potrebné doplniť index rastu cien nákladového nájomného, ktorý v návrhu  nie je kvantifikovaný; otázne je ale, či je opodstatnené vychádzať z odhadovaného indexu rastu cien stavebnej výroby v cenovo pomerne stabilnom roku 2002,
-	prechod od nákladového nájomného k nájomnému trhovému v závislosti od výšky príjmu nájomníkov bytu resp. presiahnutia stanoveného limitu nie je systémové riešenie a nemalo by byť podporené.

Odporúčame vláde SR pri prerokúvaní návrhu vziať do úvahy vyššie uvedené pripomienky.

V Bratislave 25.10.2002